open-index/open-wikipedia-markdown huggingface dataset:
Црква „Св. Константин и Елена“ - Аканџали

**Свети Константин и Елена** () — црква во селото Аканџали, Дојранско, Егејска Македонија. Влегува во состав на Полјанско-кукушката епархија на Цариградската патријаршија.

Со грчкото освојвуање на Егејска Македонија, Аканџали било етнички исчистено со масовни убиства и протерувања на македонското население, па затоа селото останало пусто. Во 1922 г. тука се доселени тракиски Грци од чорленското село Чингене Сарај во Турција. На 28 јуни 1924 г. дошле и семејства од Понт. Тракиските жители на селото имале црква посветена на Успението Богородично. Во 1930 г. откако станало очигледно дека нема да се вратат во родните места, на јужниот крај на селото дојденците почнале да го градат храмот „Св. Константин и Елена“. Негов градител е инженерот Михаилидис. Црквата има отворен трем на запад, а внатрешноста е делумно живописана.

## Поврзано
* Полјанско-кукушка епархија

## Наводи

Константин и Елена, Аканџали
Константин и Елена, Аканџали
Категорија:Појавено во 1930 година
Магдалена Алексовска

**Магдалена Алексовска** (родена на 24 јануари 2002 во Скопје) — македонска поп пејачка. Заедно со Ивана Петковска, Магдалена ја претставувала Македонија на Детската Евровизија 2015 во Софија, Бугарија, со песната „*Плетенка*“ и се пласирала на седумнаесеттото место во конкуренција со 26 поени.

Таа била ученик во СУ „Илија Николовски Луј“ во Скопје. Магдалена била член на хорот на детскиот фестивал Златно славејче од 2009 до 2014 година. Таа свири на флејта и ја снимила нејзината прва песна „*Ученик*“ во 2010 година. Таа настапила на неколку меѓународни детски фестивали (вклучувајќи ги Истанбул и Белград), како и домашни и меѓународни натпревари (вклучувајќи ги Струга и Прилеп). Најзначаен настап на Магдалена бил на Меѓународниот детски фестивал „Славјански базар 2013“ во Витебск, Белорусија.

## Наводи

Категорија:Живи луѓе
Категорија:Учесници на Детскиот избор за песна на Евровизија
Категорија:Пејачи од Скопје
Категорија:Македонски поп-пејачи
Зана Алиу

**Зана Алиу** (албански: Zana Aliu; родена на ) — македонска пејачка од албанска народност, која ја претставувала Македонија на Детска Евровизија 2006 во Букурешт во 2006 година. Тогаш таа имала 13 години и ја извела песната „*Вљубена*“ на македонски јазик.

Зана почнала да пее од својата 6-та година. Од тогаш Зана активно пеела, била редовен член на училишниот хор со кој има освоено повеќе награди во Македонија. Има настапувано на неколку манифестации во Универзалната сала во Скопје. Таа одела на часови по пијано. За Детската Евровизија, таа напишала две песни, но сепак се решила за „*Вљубена*“ затоа што е „пожива“ песна, со повеќе енергија и ритам за разлика од другата која е потивка и поспора. Основно училиште завршила во ОУ „Петар Здравковски Пенко“. Таа зборува англиски, италијански и шпански. Сака да игра тенис, а тренирала и кошарка во КК Шкупи.

Настапот на Зана добил 14 поени (од нив по 12 биле дадени на секој учесник на почетокот и уште 2 добила од Романија при ТВ-гласањето).

## Семејство
Зана има помал брат Блерон и постара сестра Егзона. Нејзината сестра Егзона студирала во Сакраменто, Соединетите Држави.

## Наводи

Категорија:Македонски пејачи
Категорија:Учесници на Детскиот избор за песна на Евровизија
Категорија:Македонски Албанци
Ивана Петковска

**Ивана Петковска** (родена на 14 април 2002 во Скопје) — македонска поп-пејачка. Заедно со Магдалена Алексовска, Ивана ја претставувала Македонија на Детската Евровизија 2015 во Софија, Бугарија, со песната „Плетенка“ и се пласирала на седумнаесеттото место во конкуренција со 26 поени.

Таа била ученик во основното училиште „Димитар Македонски“. Ги направила првите чекори во музиката кога имала само 5 години, настапувајќи на детскиот фестивал „Поточиња“. По 3 години се приклучила на КУД Никола Јонков Вапцаров, македонски народен фолклорен ансамбл, учествувајќи на неколку настапи во земјата и странство. Покрај танцувањето, таа пеела македонски народни песни на голем број на концерти низ Македонија. Ивана исто така била член во училишниот хор.

## Наводи

Категорија:Живи луѓе
Категорија:Учесници на Детскиот избор за песна на Евровизија
Категорија:Македонски пејачи
Зелени на Црна Гора

**Зелени на Црна Гора** (црногорски: Зелени Црне Горе) ― поранешна краткотрајна зелена политичка партија во Црна Гора. Во Владата била службено регистрирана како невладина организација (НВО). Основана била на Установната конференција одржана на 2 февруари 2002 година и била регистрирана како невладина организација на 21 март 2002 година. Основач на НВО-то и најистакнат член бил црногорскиот физичар Драган Хајдуковиќ, кој бил кандидат за претседател на Црна Гора во декември 2002 и февруари 2003 година, двата избори биле прогласени за неважечки поради слабата излезност, и на крај во мај 2003 година, кога завршил на третото место со 4,4% од гласовите.

## Поврзано

* Зелена партија
* Зелена политика

## Наводи

## Надворешни врски
* 
Категорија:Појавено во 2002 година во Црна Гора
Категорија:Политички партии во Црна Гора
Категорија:Политички партии појавени во 2002 година
Категорија:Европски зелени партии
Еколози на Грција

**Еколози на Грција** (, Ојкологи Еладас) ― грчка политичка партија со седиште во Атина, основана во 1988 година. Ја предводи Константинос Папаниколас.

Партијата го издава списанието *Здравје и екологија* (*Υγεία - Οικολογία*) и ја води телевизиската станица *Телефос* (*Τηλεφώς*). Исто така, воделе радио станица во Атина наречена *Радио за здравје и екологија* (*Ράδιο Υγεία - Οικολογία*) до 2001 година, кога била затворена.

На европските избори во 1989 година, тие освоиле 0,42% од гласовите. Нејзиниот дел од гласовите опаднал на следните избори. На парламентарните избори во 2000 и 2004 година, како и на локалните избори кои биле интервенирани, Еколози на Грција створиле сојуз со Демократското социјално движење (ДИККИ), Земјоделската партија (ПАЕКЕ) и други. Сојузот на овие избори освоил меѓу 1 и 3 отсто.

На 11 септември 2009 година, Јоргос Караџаферис, водач на крајно десничарската националистичка партија Народен православен собир (НПС/ЛАОС) објавил дека водачот на Еколози на Грција, Папаниколас, ќе се кандидира на државното место преку Лаос на грчките законодавни избори во 2009 година.

## Изборни резултати

## Надворешни врски

* Службена мрежна страница
* @Pathifinder

## Наводи

Категорија:Зелени конзервативни партии
Категорија:Зелени политички партии во Грција
Категорија:Политички партии појавени во 1988 година
Зелени на Босна и Херцеговина

**Зелени на Босна и Херцеговина** () ― босанскохерцеговска зелена политичка партија.

## Историја
Партијата била основана во 2004 година. Зелените, исто така, се обидуваат да ги зајакнат своите односи со другите зелени партии, како што се Европската зелена партија и невладините организации во Босна и Херцеговина, како што се движењето за мир, движењето на жените, младинското и студентското движење, еколошките организации и работничките синдикати.

## Идеологија и политики
Партијата се залага за следните политики:

* градење на демократска, независна и суверена Босна и Херцеговина
* заштита на човековите права и политички слободи
* зајакнување на месната и регионалната власт
* Влезот на Босна и Херцеговина во Европската Унија
* слободна пазарна економија
* заштита на животната средина
* воспоставување на еколошки стандарди за производство

## Поврзано

* Зелена партија
* Зелена политика
* Список на еколошки организации

## Надворешни врски

* Службена мрежна страница
Категорија:Проевропски политички партии во Босна и Херцеговина
Категорија:Европски зелени партии
Категорија:Појавено во 2004 во Босна и Херцеговина
Категорија:Политички партии појавени во 2004 година
Категорија:Политички партии во Босна и Херцеговина
Фрес

**Фрес** може да се однесува на следниве места:

;Германија
* Фрес (Германија) — општина во округот Емсланд, Долна Саксонија

;Франција
* Фрес (Дордоња) — место во департманот Дордоња, Франција
* Фрес (Лоара) — место во департманот Лоара, Франција
* Фрес (Тарн) — место во департманот Тарн, Франција
Лан (Химлинг)

**Лан** () — општина во округот Емсланд, во сојузната покраина Долна Саксонија, Германија.

## Географија
### Местоположба

Лан се наоѓа во Емсланд, неколку километри источно од Химлинг. Општината се наоѓа југозападно од гратчето Верлте помеѓу Нордраде и Мителраде.

### Соседни општини

Соседни општини на север и на исток се општините Верлте, на југ е општината Леден во општинската заедница Херцлаке и на запад се општините Хивен и Зегел во општинската заедница Зегел.

## Наводи

## Надворешни врски

Категорија:Емсланд
Категорија:Општини во Долна Саксонија
Црква „Воздвижение на Чесниот Крст“ - Чугунци

**Воздвижение на Чесниот Крст** () — црква во селото Чугунци, Дојранско, Егејска Македонија. Влегува во состав на Полјанско-кукушката епархија на Цариградската патријаршија.

Црквата е изградена во средината на XIX век и претставува трикорабна базилика типична за своето време. Подоцна во храмот се направени значителни промени.

Храмот е прогласен за историски споменик на 27 јуни 1987 г.

## Поврзано
* Полјанско-кукушка епархија

## Наводи

Воздвижение, Чугунци
Воздвижение, Чугунци
Категорија:Споменици на културата во Кукуш (општина)
Дамјан Пејчиноски

**Дамјан Пејчиноски** (, ) — македонски гитарист активен во современото свирење електрична гитара, особено во фјужн-џезот.

## Живот и кариера
Пејчиноски почнал да свири гитара на шестгодишна возраст. По завршувањето на основното и средното училиште во родниот Охрид, каде што живее и денес, во 2003 година се запишал во Националната музичка академија „Проф. Панчо Владигеров“ во Софија каде почнал да студира џез со целосна стипендија, која ја завршил со магистратура. Во текот на својата музичка кариера Пејчиноски остварил бројни национални и меѓународни настапи. Во мај 2010 година ја претставувал Македонија на сцената како дел од Изборот за песна на Евровизија во Осло. Од 11ти до 14ти април 2012 година тој учествувал на добро познатиот фестивал на гитара во Омиш.

### Инструмент
Пејчиноски свирел на Music Man Axis гитара, а потоа PRS (Paul Reed Smith Guitar Company) му направил посветена гитара. Ова го прави првиот музичар од југоисточна Европа кој се приклучил на листата на свирачи на ПРС гитара како што се Карлос Сантана, Орианти, Ал Ди Меола и Дејв Наваро.

## Наводи


## Надворешни врски
* Страница на Мајспејс на Дамјан Пејчиноски

Категорија:Македонски гитаристи
Црва „Св. Атанас“ - Бугариево

**Свети Атанас** () — црква во селото Бугариево, Солунско, Егејска Македонија. Влегува во состав на Полјанско-кукушката епархија на Цариградската патријаршија.

Црквата е главна знаменитост на селото. Според месните преданија, изградена е на местото на манастир основан од монахињата Пелагија во XVII век кој горел на три наврати. Во денешниот облик црквата е изградена во 1858 г. и претставува трикорабна поствизантиска базилика со убава женска црква, дрвен парапет, насликан иконостас и фрески од XVIII век. Во минатото, на селската слава (2 мај) се е правел курбан. Иконите во црквата се дело на Константин Ламбу од погрченото солунско село Кулакија. Црквата работела од 1860 г. до 1967 г., кога била затворена околу шест месеци поради пукнатини на ѕидовите. Тогаш нејзината парохија се споила со соседната парохија „Свети Пантелејмон“. Во 1977 г. е изградена нова црква, осветена на 2 октомври 1977 г. од Дионисиј Неаполско-ставруполски. Новата црква е трикорабна базилика, живописана во 1986 г. Следната година се додадени надворешна колонада и трем.

Храмот е прогласен за историски споменик на 10 јули 1985 г.

## Поврзано
* Полјанско-кукушка епархија

## Наводи

Атанас, Бугариево
Атанас, Бугариево
Категорија:Споменици на културата во Илиџиево (општина)
Категорија:Појавено во 1858 година
Атанас, Бугариево
Исусови параболи

[мини| Сцена од [Парабола за блудниот син|параболата за блудниот син.]]
[мини| Сцена од [Парабола за милостивиот Самарјанин|параболата за милостивиот Самарјанин.]]
**Исусови параболи** или **Исусови приказни** — кратки алегориски приказни кои пренесуваат духовни поуки преку примери од секојдневниот живот. Околу една третина од запишаните зборови на Исус се параболи.

Параболите (хебр. מָשָׁל *mashal*) биле вообичаен начин на изразување за Стариот завет и воопшто за еврејската духовна традиција. Самиот Исус изобилно го користел овој начин на изразување. Во Новиот завет има околу 40 Исусови алегориски приказни и тие главно се наоѓаат во трите синоптички евангелија, според Матеј, Марко и Лука. Во Евангелието според Јован нема параболи, или ги има многу малку.

Иако користел апстрактни теолошки изрази во разговорите со свештениците и неговите ученици, со руралното население во Палестина Исус зборувал во слики од нивното секојдневие. Кога учениците го прашале зошто им зборува на луѓето во параболи, Исус одговорил: „Вам ви е дадено да ги знаете тајните на царството Божјо, а на оние, надворешните, сè ќе им се кажува во параболи“ (Марко 4:11). „Затоа им зборувам во параболи, оти гледаат и не виѓаваат; слушаат и не чујат, ниту, пак, разбираат“ (Матеј 13:13). Затоа, во разговор со обичниот народ, Исус користел споредби како метод на поучување. 

Споредбите се сликовит говор разбирлив во тогашно време. Исус обично зборува во сегашно време за работи кои редовно се случуваат во природата и човечкиот живот, и имаат вонвременско значење. Тој ги истакнува заедничките врски меѓу секојдневниот живот и духовната реалност на Царството Божјо. Како што пастирот се радува на пронајдена овца, така и Бог се радува на покаен грешник.

Снагата на параболата е во реагирањето на слушателите. Во параболите се појавуваат неочекувани моменти различни од вообичаената човечка логика, на пр. во параболата за работниците на лозјата. Многу приказни завршуваат со прашање и му дозволуваат на слушателот сам да одлучи кој пат да го избере. Исус сака слушателите да се препознаат себеси во споредбите, да препознаат што не е во ред во нивните животи и да заземат нова, различна позиција од претходната.

Некои параболи повикуваат на будност, на очекување на царството Божјо. Такви се на пр. параболата за десетте девојки и парабола за верниот слуга. Многу параболи се критики на свештениците и богатите, во корист на отфрлените и презрените луѓе од пониските класи. Такви се, на пример: параболата за фарисејот и цариникот, парабола за богатиот човек и Лазар итн.

## Наводи

## Надворешни врски
* List of biblical parables
* Another list, slightly different and only of the synoptic Gospels
* Jewish Encyclopedia: Parable
* Catholic Encyclopedia: Parable
* PBS: Frontline: From Jesus to Christ: The Parables
* Parables of Jesus at WikiChristian

Категорија:Исус Христос
Категорија:Исусови параболи
Црва „Св. Илија“ - Кукуш

**Свети Илија** () — црква во градот Кукуш, Егејска Македонија. Влегува во состав на Полјанско-кукушката епархија на Цариградската патријаршија.

Црквата е изградена во 1920 г. од Грците доселени во Кукуш од Турција. Претставува трикорабна базилика со дрвен покраив.

Во 2001 г. црквата е прогласена за споменик на културата како дел од историското наследство на грчките доселеници во градот.

## Поврзано
* Полјанско-кукушка епархија

## Наводи

Илија
Илија, Кукуш
Категорија:Споменици на културата во Кукуш
Категорија:Појавено во 1920 година
Црква „Св. Никола“ - Ватилак

**Свети Никола** () — црква во селото Ватилак, Солунско, Егејска Македонија. Влегува во состав на Полјанско-кукушката епархија на Цариградската патријаршија.

Црквата е гробишен храм, сместен во северозападниот дел на селото. Претставува трикорабна базилика типична за своето време. Изградена е во 1860 г., веројатно на местото на постара црква, што се гледа од архитектонските елементи растурени наоколу.

Храмот е забележителен пример за поствизантиската архитектура во Солунско. Внатре има фрески во жртвеникот, во ѓаконикот и на северниот ѕид.

Црквата е прогласена за историски споменик на 8 декември 1994 г.

## Поврзано
* Полјанско-кукушка епархија

## Наводи

Никола, Ватилак
Никола, Ватилак
Категорија:Споменици на културата во Илиџиево (општина)
Категорија:Појавено во 1860 година
Никола, Ватилак
Македонија на Детска Евровизија 2006

**Македонија** учествуваше на Детски избор за песна на Евровизија 2006, одржан во Букурешт, Романија.

## Пред Детска Евровизија

### Национално финале
Македонската претселекција се одржала во сабота, а победник била Зана Алиу со песната „Вљубена“.

Победникот бил избран со телефонско гласање и жири составено од маестро Александар Џамбазов, поп пејачот Ламбе Алабаковски, минатогодишниот македонски претставник Денис Димоски, Јулијана Забаева од Државното музичко училиште и композиторот Авни Алиу. 

Специјално за Детската Евровизија, Зана напишала две песни, но ја одбрала „Вљубена„ поради брзиот ритам, забавна мелорија и енергијата што песната ја жири. Аражманот бил направен од Арти Кастрати. Зана била придружувана на сцена од Мила Ниновска, Ирина Јолевска и Ангела Велевска, ученици во СУ „Илија Николовски Луј“, а кореографијата била на Сања Шутевска. За време на подготовските пред натпреварот, МРТ и менаџментот на Зана воден од Ина Идриса планирале да објават секаков вид на промотивни материјали за поддршка на Зана вклучувајќи постери и ЦД кое содржело ремикс на песната. 

## На Детска Евровизија

## Белешки

## Наводи

Категорија:Македонија на Детскиот избор за песна на Евровизија
Црква „Св. Константин и Елена“ - Казаново

**Свети Константин и Елена** () — црква во селото Казаново, Кукушко, Егејска Македонија. Влегува во состав на Полјанско-кукушката епархија на Цариградската патријаршија.

Црквата е изградена во 1851 г. и претставува трикорабна базилика типична за своето време. Во 1884 г. е изградена посебна камбанарија. Внатре во жртвеникот има остатоци од фрески. Има икони од Димитар Вангелов. Обновена е во 1954 г.

Храмот е прогласен за историски споменик на 27 јуни 1987 г.

## Поврзано
* Полјанско-кукушка епархија

## Наводи

Константин и Елена, Казаново
Константин и Елена, Казаново
Категорија:Споменици на културата во Пајонија (општина)
Категорија:Појавено во 1851 година
Стадион Ахмад бин Али

**Стадион Ахмад бин Али** ()  познат како **стадион Ал Рајан** — повеќенаменски стадион во Ал Рајан, Катар. Моментално најмногу се користи за фудбалски натпревари и е стадион на спортскиот клуб Ал Рајан и спортскиот  клуб Ал Харитијат. Стадионот е именуван по Ахмад бин Али Ал Тани, емирот на Катар од 1960 до 1972 година. Поранешниот стадион, изграден во 2003 година, имал капацитет од 21.282 седишта и бил срушен во 2015 година Новиот стадион Ал Рајан има капацитет од 50.000 седишта.

## Изградба за Светското првенство Катар
Стадионот Ахмад бин Али е еден од осумте стадиони кои се пренаменети за Светското првенство во фудбал во Катар во 2022 година.

Поранешниот стадион Ахмад бин Али бил срушен во 2015 година за на тоа место да се изгради новиот стадион Ал Рајан. 90 отсто од урнатините ќе бидат повторно искористени или за новиот стадион или за други јавни уметнички проекти.

Изградбата на новиот стадион започнала на почетокот на 2016 година, од страна на Ал Балаг и Ларсен &amp;amp; Тубро. Како дел од реновирањето била направена огромна „медиумска фасада“ со мембрана која ќе делува како екран за проекции, вести, реклами, спортски вести, тековни информации за турнирите и натпревари. Исто така, стадионот бил проширен за капацитетот да достигне 40.740 седишта.

По Светското првенство капацитетот на стадионот ќе биде намален на 21.000 седишта. Новиот стадион е изграден за Светското првенство во фудбал во 2022 година, чиј домаќин ќе биде Катар.

Свеченото отворање на стадионот било на 18 декември 2020 година, на Националниот ден на Катар, и точно две години пред земјата да биде домаќин на финалето на Светското првенство во фудбал во 2022 година. На овој стадион се одиграле и дел од натпреварите за Светското клупско првенство на ФИФА во 2020 година. 

Дополнително, тука се одиграле и четири натпревари од Арапскиот куп 2021 година.

## Светско првенство во фудбал 2022 година
Стадионот Ахмад бин Али ќе биде домаќин на седум натпревари на Светското првенство во фудбал во 2022 година.

}
| Група Б
|
|-
| 27 ноември 2022
| 13:00 часот
|
| style="text-align:center;" | –
|
| Група Е
|
|-
| 29 ноември 2022
| 22:00 часот
|
| style="text-align:center;" | –
|
| Група Б
|
|-
| 1 декември 2022
| 18:00 часот
|
| style="text-align:center;" | –
|
| Група Ф
|
|-
| 3 декември 2022 
| 22:00 часот
| Победникот од Група Ц
| style="text-align:center;" | –
| Второпласириот од Група Д
| Осминафинале
|
|}

## Наводи

Категорија:Врамена карта без назнака за OSM-однос на Википодатоците
Категорија:Стадиони за Светското првенство во фудбал 2022
Категорија:Згради и градби во Катар
Розова детелина

***Розова детелина*** (латински:Trifolium hybridum), слична детелина, е вид на скриеносеменици од фамилијата на  Бобови. Стеблестата, бледорозова или белузлава цветна глава расте од пазувите на листот, а тролистовите листови се необележани. Растението е до 40 см високо, а се среќава на нивите и на патиштата &ndash; се одгледува и како сточна храна ( сено или силажа ). Растението цвета од пролет до есен (од април до октомври на северната полутопка). Потекнувајќи од континентална Европа, станала  како воведено растение на Британските Острови  и низ умерените региони во светот.

## Историја
лево|мини|Розова детелина
И покрај неговото научно име, исто така детелината не е од хибридно потекло. Растението го добива своето заедничко име од градот Алсике во Шведска од каде Линеј прв го опишал. Мислел дека тоа е вкрстување помеѓу белата детелина ( *T. repens* ) и црвената детелина ( *T. pratense* ), но во ова тој погрешил и таа е посебен вид.

## Опис
Розовата детелина е повеќегодишно растение со полуисправено, ретко разгрането, жлебно стебло, влакнесто во горните предели. Листовите се наизменични и опколени со мали штипки. Листовите имаат три издолжени и ситно назабени лисни плочи на една лисна дршка. Цветот има долга дршка и е собран во топчесто соцветие. Поединечните цветови имаат чашка со пет лобуси и неправилна корола која се состои од пет розови ливчиња, една исправена „стандардна“, две странични „крила“ и долните две споени за да формираат „јабил“. Има десет стомачни и еден карпален.

Розовата детелина може да ја иритира кожата ако се допира.

## Распространетост и живеалиште
Розовата детелина е распространета во поголемиот дел од јужна Европа и југозападна Азија, особено во планинските региони. Широко се одгледува и се користи како фуражна култура и за таа цел подвидот *T. h.* се користи *хибрид* и тој станал натурализиран понатаму на север во Европа и во другите делови на светот. Нејзиното природно живеалиште се полињата, ливадите, патиштата, бреговите и отпадот. Кога се додава  мешавина на семето, ретко опстојува откако ќе се затвори засадот.

## Наводи

Категорија:Статии со микроформати за вид
Категорија:Таксони опишани од Карл Линеј
Категорија:Детелина
Категорија:Врски за Wayback од предлошката „Семарх“
Категорија:Флора
Категорија:Флора на Македонија
Категорија:Растенија опишани во 1753 година
Парабола за фарисејот и цариникот

десно|мини| Цариник и фарисеј на молитва.
**Парабола за фарисејот и цариникот** (или *парабола за фарисејот и даночникот*) — една од познатите Исусовите алегориски приказни која се наоѓа во Евангелието по Лука.

Параболата прикажува фарисејски свештеник, кој се фали со своите доблести, наспроти собирач на данок кој понизно му се моли на Бога за милост. Оваа приказна ја нагласува потребата од скромна молитва.

## Парабола
Лука пренесува дека Исус им ја кажал следнава приказна на некои кои биле убедени дека се праведни и ги презираат другите луѓе:

## Толкувања
Во текот на 1 век, фарисеите биле познати по нивното строго почитување на Мојсеевиот закон. Фарисејот во оваа приказна е уште поревносен од своите пријатели, пости почесто отколку што е потребно, дава десеток на сѐ што ќе добие, дури и во случаи кога верските правила не го налагаат тоа. Уверен во својата праведност, фарисејот не барал ништо од Бога и затоа не добил ништо.

Од друга страна, публиканите (јавните службеници кои работеле за Рим) биле презрени Евреи кои соработувале со Римското Царство. Бидејќи биле најпознати по собирањето патарини и даноци, тие обично се опишуваат како цариници или даночници. Меѓутоа, оваа приказна не ја осудува нивното занимање (види и Лука 3:12-13), туку ги опишува како „ја признаваат својата состојба на недостојност пред Бога и ја признаваат својата потреба за помирување“. Доаѓајќи кај Бога со понизност, даночникот ја добива милоста и помирувањето што ги барал“.

## Наводи

## Надворешни врски

Категорија:Исусови параболи
Куќа на ул. „Белградска“ бр. 8 (Битола)

**Куќа на ул. „Белградска“ бр. 86** — архитектонско обележје во градот Битола, заведена како културно наследство на Македонија во **Списокот на заштитени добра** на Министерството за култура под реден број 85 во Битола.

## Наводи

Категорија:Згради и градби во Битола
Пеперминт фрапе (филм)

**„Пепрминт фрапе“** (шпански: *Peppermint Frappé*) — филм од 1967 година, во режија на Карлос Саура (Carlos Saura), кој е автор и на сценариото. Главните улоги ги толкуваат: Џералдин Чаплин (Geraldine Chaplin), Хосе Луис Лопес Васкес (José Luis López Vázquez) и Алфредо Мајо (Alfredo Mayo). Во 1968 година, на Берлинскиот филмски фестивал, режисерот Саура ја освоил наградата „Сребрена мечка“, а филмот бил номиниран за главната награда „Златна мечка“.

## Содржина
Хулијан (го игра Лопес Васкес) живее сосема обичен живот сè додека не го сретне својот авантуристички пријател Пабло (го игра Мајо), кој го запознава со својата свршеница Елена (ја игра Чаплин). Хулијан веднаш се вљубува во слободоумната Елена, но таа не му возвраќа на љубовта, иако ја прифаќа неговата покана за разглед на градот. Фрустрираниот Хулијан стапува во љубовна врска со медицинската сестра Ана (ја игра Чаплин) која се обидува да ја претвори во Елена. На крајот од филмот, Хулијан ги кани Пабло и Елена на својот имот, ветувајќи им дека ќе ги запознае со Ана, но таму ги труе, а потоа телата ги става во нивниот автомобил кого го турка во бездна.

## Наводи

Категорија:Шпански филмови
Категорија:Филмови на Карлос Саура
Категорија:Филмови од 1967 година
Категорија:Филмови на шпански јазик
Категорија:Филмови со Хосе Луис Лопес Васкес
Категорија:Филмови со Џералдин Чаплин
Категорија:Филмови со Алфредо Мајо
Зелена партија на Малезија

**Зелената партија на Малезија** (, Парти хиџау Малајсија) ― политичка партија во Малезија со фокус на зачувување на животната средина. Создадена е во 2010 година, но останува семрежно виртуелно движење. Првичната намера на основачот Азлан Аднан била да ги зајакне и обедини сите еколошки невладини организации во Малезија и да ја турне зелената агенда во малезиската политичка свест.

## Поврзано

* Зелена партија
* Азискотихоокенска зелена федерација

## Наводи

## Надворешни врски

* 
* 
Категорија:Политички партии на Малезија
Категорија:Зелени политички партии
Либерали за шуми

**Либералите за шуми** ― поранешна австралиска помала политичка партија. Се натпреварувала и на сојузнодржавните и на сојузните избори помеѓу 2002 и 2008 година, но само добиле еден избран претставник - Џенет Вулард (избрана како независна) во Западна Австралија. Никогаш не постигнала застапеност на сојузно ниво.

Партијата била основана во 2001 година од д-р Кит Вулард, сопруг на Џенет Вулард и поранешен претседател на Австралиското медицинско здружение (АМЗ/АМА).

Партијата главно тврдела за себе дека е идеолошки усогласена со симпатиите на десниот центар на Либералната партија на Австралија, но била усогласена со Австралиската работничка партија (АРП/АЛП) во одредени држави како Нов Јужен Велс, но со поголема почит кон зачувување на животната средина.

И покрај нејзиниот низок профил, партијата добила дел за почит од првите гласови во сенатот во некои сојузни држави. На пример, на изборите во 2004 година таа добила само неколку стотици гласови помалку од Австралиските демократи во Викторија.

## Име
Регистрираното име на партијата во Австралиската изборна комисија и Изборната комисија на Западна Австралија било „либерали за шумите“ (без голема буква), но во весниците било познато како „Либерали за шуми“. До крајот на 2009 година, Либералите за шуми повеќе не била регистрирана политичка партија никаде во Австралија.

## Поврзано

* Small-l liberal - поим што го користат либералните кандидати за да се опишат себеси со цел да привлечат поддршка од благо разочараните коалициски гласачи

## Наводи

## Надворешни врски

* Службена страница (Интернет архива – слика 2006)

Категорија:Појавено во 2001 година во Австралија
Категорија:Зелени политички партии
Категорија:Политички партии појавени во 2001 година
Категорија:Либерални партии во Австралија
Зелена партија на Иран

**Зелената партија на Иран** (ЗПИ; , кирилизирано: Хезб е сабз Хајех Иран) ― зелена политичка партија која е дисидент на владата на Исламската Република Иран.

Таа е забранета партија без никакво физичко присуство во Иран, има радикален став кон иранскиот Оддел за животна средина и ја смета за „фасада на грижа за животната средина во корист на меѓународните набљудувачи“, тврдејќи дека „прикрива еколошки катастрофи на државата“.  Тоа е исклучок од иранското еколошко движење, во кое повеќето организации и невладини организации се толерирани, а понекогаш и охрабрени од владата. 

Партијата била основана во Калифорнија, Соединетите Држави како „професионална иранска иселеничка опозиција“ и наводно била со седиште во Канада од 1999 година. Од 2014 година, таа е со седиште во Германија.

## Наводи

## Надворешни врски

* Зелена партија на Иран
Категорија:CS1-одржување: користи параметар authors
Категорија:Ирански организации со седиште во Германија
Категорија:Зелени политички партии во Германија
Категорија:Политички партии појавени во 1999 година
Категорија:Појавено во 1999 година во Калифорнија
Категорија:Забранети политички партии во Иран
Категорија:Зелени политички партии
Живоносен Извор (Бела Црква)

**Живоносен Извор** () — средновековен верски комплекс кај селото Бела Црква, Кукушко, Егејска Македонија. Современата црква „**Св. Јован**“ во комплексот влегува во состав на Полјанско-кукушката епархија на Цариградската патријаршија.

На 2&nbsp;км источно од селото, на левиот брег на реката Галик се наоѓа ридот Житототворен Извор Богородичен, познато како Бела Црква или Акче Клисе. На него има остатоци од средновековни утврдувања. Во 1974 г. започнало ископување меѓу двата соседни рида на источниот брег на Галик. Во 1983-1989 г. таму е откриен црковен комплекс од ранохристијанско време со гробници од IV век. Цртежите во едната гробница се датирани во VI век. Гробиштата се користеле до VII век, а можеби и подоцна. Откриена е црква од V век — еднокорабна градба со нартекс, која за времето на Јустинијан со две преправки е претворена во трикорабна базилика. Подоцна комплексот е проширен на југ со крстилница, работилници и складови. Откриени се и остатоци од голема правоаголна градба со административна функција, веројатно срушена во VII век.

Средишниот кораб на ранохристијанската црква е обновен некаде во периодот од VII до втората половина на IX век. Фрагментите од фреските во него се меѓу највредните примери за уметноста на Солунската школа од крајот на XII век. Во околината се откриени работилници и средновизантиски гробници. Гробовите се засводени и вдлабнати, а во еден од нив има траги од фрески (крстови). На северната страна на комплексот има населба обиколена со ѕидини.

Од IX век ридот спроти Живоносен Извор, кое се издига пред новииот параклис „Св. Јован“, е опкружено со ѕидини и центарот на населбата е преместен таму. Овој објект сè уште не е наполно проучен. На највисоката точка е откриена трикорабна средновизантиска базилика посветена на Свети Ѓорѓи, која можеби датира од X век. Во природната пештера на западната страна на карпата има остатоц од испосница или манастир. Пештерата е украсена со фрески од XI век.

## Поврзано
* Полјанско-кукушка епархија

## Наводи

Живоносен Извор, Бела Црква
Живоносен Извор, Бела Црква
Категорија:Археолошки наоѓалишта во Егејска Македонија
Парабола за загубената овца

[мини| ''Добриот пастир'', [ранохристијанска уметност, 300 година.]]
**Парабола за загубената овца** — една од најпознатите Исусови приказни. Приказната зборува за овчар кој изгубил една овца, а тој ги остава сите други за да ја најде. Оваа приказна влијаела на идејата за Исус како добар пастир.

Приказната е запишана во канонските евангелија според Матеј (18:12–14) и Лука (15:3–7), како и во неканонското евангелие според Тома (Изреди 107). Евангелието според Лука содржи уште две слични параболи за губење и искупување, параболата за загубената драхма и параболата за загубениот син, која Исус ја раскажува откако свештениците го обвиниле дека се дружи со „грешниците“.

## Парабола

### Според Матеј
Евангелието според Матеј ја раскажува следнава Исусова парабола:

### Според Лука
Евангелието според Лука ги цитира следниве зборови на Исус:

### Според Тома
Евангелието според Тома ја запишува следната верзија на приказната:

## Толкувања
Оваа приказна дели заедничка тема со две други слични приказни за загуба и пронаоѓање: приказната за загубената драхма и приказната за загубениот син. Загубена овца или паричка претставува загубено човечко суштество. Во оваа аналогија, Исус е пастир, кој се поистоветува со ликот на Бог како пастир што ги бара загубените овци во Езекил 34: 11–16.

Џоел Грин смета дека овие споредби се првенствено за Бога и нивната цел е да ја покажат „природата на божествениот одговор на враќањето на загубениот“. Радоста на пастирите ја претставува радоста Божја, што е спротивно на укорот на верските водачи на кои им е упатена оваа проповед.

## Наводи

## Надворешни врски

Категорија:Исусови параболи
Tradescantia spathacea

***Tradescantia spathacea*** или „**Мојсеј во лулка**“ ― билка од семејството Commelinaceae првпат опишана во 1788 година. Домородна е во Белизе, Гватемала и јужно Мексико (Чијапас, Табаско и полуостровот Јукатан), но широко се одгледува како украсен и одомаќинет во делови на Флорида, Тексас, Хаваи и разни океански острови.

## Опис
лево|мини|200x200пкс| Украсна сорта на домашни растенија од ''Tradescantia spathacea'' која го покажува сложеното соцветување во градите што го дава името „брод лилјана“.
*Tradescantia spathacea* има месести ризоми и розети од восочни листови во облик на копје. Листовите се темно до металик зелени горе, со сјајна виолетова одоздола. Видот достигнува висина и до 30 см и ширина од 76 мм широк. Тие се зеленобојни растенија. Тие се издржливи во зоните на отпорност 9-12 според скалата во САД и исто така се одгледуваат како украсни домашни растенија. Нејзината сорта 'Sitara' ја добила Наградата за градинарски заслуги на Кралското хортикултурно друштво.

## Инвазивност
*Tradescantia spathacea* е одомаќинета во Флорида и Луизијана и е наведена како инвазивен егзотичен вид од категорија II од Советот за егзотични растенија на Флорида. „Ова значи инвазивна егзотика која се зголемила во изобилство или честота, но сè уште не ги променила растителните заедници на Флорида до степенот што го покажуваат видовите од категорија I. Овие видови може да станат рангирани во категорија I доколку се докаже еколошка штета.“

## Галерија

Податотека:Tradescantia spathacea - Ботаничка градина Скопје (1).jpg|*Tradescantia spathacea* во Ботаничката градина на ПМФ во Скопје.
Податотека:Tradescantia spathacea - Ботаничка градина Скопје (2).jpg|*Tradescantia spathacea* во Ботаничката градина на ПМФ во Скопје.
Податотека:Tradescantia spathacea - Ботаничка градина Скопје (3).jpg|*Tradescantia spathacea* во Ботаничката градина на ПМФ во Скопје.


## Наводи

Категорија:Градинарски растенија
Категорија:Флора на Мексико
Категорија:Таксони опишани од Олоф Сварц
Категорија:Собни растенија
Категорија:Растенија опишани во 1788 година
Категорија:Флора на Средна Америка
Категорија:Tradescantia
Парабола за десетте девојки

[десно|мини|294x294пкс| [Вилијам Блејк, *Парабола за мудрите и лудите девици* (1822).]]
**Парабола за десетте девици** (или *парабола за десетте девици*, *параболата за мудрите и луди девици* ) — една од познатите Исусови алегориски приказни, запишана во канонското евангелие според Матеј.

Параболата зборува за десет девојки (можеби деверици ) кои со светилки или факли го чекаат доаѓањето на младоженецот, што се очекува во текот на ноќта. Петте девојки се мудри и донеле доволно гориво за светилките. Пет се глупи, и не се. Младоженецот доцни, а на глупавите девојки им снемува гориво во светилките. Кога ќе дојде младоженецот, пет девојки кои беа подготвени за неговото доаѓање се наградени, а пет кои не се подготвени се исклучени. Параболата има есхатолошка тема: да се биде подготвен за судниот ден. Параболата за верниот слуга има сличен крај и слична природа.

Приказната за десетте девици била една од најпопуларните параболи во средниот век, со огромно влијание врз готската уметност, скулптурата и архитектурата на германските и француските катедрали.

## Парабола
Евангелието според Матеј ги пренесува следниве Исусови зборови:

## Толкувања
Исус ја дава оваа парабола како еден во низата одговори на прашањето на неговите ученици: „*Кажете ни кога ќе биде? И кој е знакот на вашето доаѓање и крајот на векот?*“ (Матеј 24:3). Останатите параболи во оваа низа се  параболата за верниот слуга. Сите тие зборуваат за неопходноста да се биде секогаш подготвен, бидејќи часот на Господовото доаѓање е неизвесен, односно второто Христово доаѓање.

Во оваа парабола, Христос е претставен како младоженец, надоврзувајќии се на старозаветниот приказ на Бога како младоженец (Јеремија 2:2 и на друго место). Ричард Томас Франс смета дека оваа парабола „посебно им се обраќа на оние во црквата кои не треба да претпоставуваат дека нивната иднина е безусловно осигурана.“

Спенсер Кимбал објаснува зошто мудрите девојки не го поделиле горивото, наведувајќи дека не се работи за себичност или нељубезност, туку дека „горивото потребно за да се осветли патот“ не е делив. Тој појаснува дека послушноста, смирениот ум, исправниот живот и верата не можат да се делат, но секој мора да си набави „такво гориво“ за себе.

## Наводи

## Надворешни врски

Категорија:Исусови параболи
Tradescantia pallida

***Tradescantia pallida*** ― вид на телеграфче (*Tradescantia*; род на растенија од Новиот Свет) сличен на *[[Tradescantia fluminensis|T. fluminensis]]* и *[[Tradescantia zebrina|T. zebrina]]*. Сортата *T. pallida* 'Purpurea' вообичаено се нарекува **виолетова секреција**, **виолетово срце**, или **виолетова кралица**. Домородна е во источното крајбрежје на Мексико. Едвард Палмер го собрал типскиот примерок во близина на Сиудад Викторија, Тамаулипас во 1907 година.

## Имиња
Латинскиот специфичен епитет *pallida* значи „бледо“.

## Опис
*Tradescantia pallida* е зимзелено повеќегодишно растение. Се одликува со издолжени, зашилени лисја - самите глаукознo зелени, понекогаш ресnи со црвена или виолетова боја - и со мали, неплодни цветови со три ливчиња бела, розова или виолетова. Растенијата умираат од умерени мразови, но често никнуваат назад од корените.

Сортата *T. pallida* 'Purpurea' има виолетови листови и розови цветови.

## Одгледување
Широко се користи како украсно растение во градините и границите, како покривка за земја, висечко растение или - особено во постудени клими каде што не може да ја преживее зимската сезона - домашно растение, лесно се размножува со сечи (стеблата се видливо сегментирани и корените често растат од зглобовите).

Како куќно растение, *T. pallida* е оценета како исклучително ефикасно во подобрувањето на квалитетот на воздухот во затворените простории со филтрирање на испарливи органски соединенија, класа на вообичаени загадувачи и респираторни надразнувачи, ефект познат како фиторемедијација.

Достапни се бројни сорти, од кои „Purpurea“ со пурпурно зеленило ја добила Наградата за градинарски заслуги на Кралското хортикултурно друштво.

## Галерија

Податотека:Tradescantia pallida - Ботаничка градина Скопје (1).jpg|*Tradescantia pallida* во Ботаничката градина на ПМФ во Скопје.
Податотека:Tradescantia pallida - Ботаничка градина Скопје (2).jpg|*Tradescantia pallida* во Ботаничката градина на ПМФ во Скопје.
Податотека:Tradescantia pallida - Ботаничка градина Скопје (3).jpg|*Tradescantia pallida* во Ботаничката градина на ПМФ во Скопје.
Податотека:Tradescantia pallida - Ботаничка градина Скопје (4).jpg|*Tradescantia pallida* во Ботаничката градина на ПМФ во Скопје.
Податотека:PurpHeart1.jpg|Лисја на *T. pallida* 'Purpurea', горен дел 
Податотека:PurpHeart2.jpg|Лисја на *T. pallida* 'Purpurea', долен ден
Податотека:T.pallida.jpg|Цвет на *T. pallida* 'Purpurea' одблизу


## Наводи

## Надворешни врски

*   
*  
* Purple heart, Wandering Jew at Desert Tropicals

Категорија:Приземни растенија
Категорија:Лековити растенија
Категорија:Фиторемедијациски растенија
Категорија:Собни растенија
Категорија:Градинарски растенија од Северна Америка
Категорија:Флора на Јукатан (полуостров)
Категорија:Флора на Веракрус
Категорија:Флора на Тамаулипас
Категорија:Флора на Табаско
Категорија:Растенија опишани во 1975 година
Категорија:Tradescantia
Alocasia odora

***Alocasia odora***, познато и како **адам**, ― цветно растение кое потекнува од Источна и Југоисточна Азија (Јапонија, НР Кина, Индокина, Асам, Бангладеш, Борнео, Република Кина). *Alocasia odorata* се користи како лек за лекување на настинка во Северен Виетнам.

Растението не може да се јаде кога е сурово поради рафидите во облик на игла (кристали на калциум оксалат) во растителните клетки. Во Јапонија има неколку случаи на труење со храна со случајно консумирање. Последиците од конумирањето изгледаат слично на јадењето *[[Colocasia gigantea]]* или *[[Colocasia esculenta]]*.

Ова растение расте до околу 0,5-1,6м во височина, со ризоми од околу 4-10м високи и 3-5цм широки. Листовите се големи и во облик на сечило, овални, светло зелени со срцевидна основа. Лисните дршки се долги 0,3–1,0м, а долните делови се обвиени околу стеблото.

Растението припаѓа на родот *Alocasia*.

## Галерија

Податотека:Alocasia odora - Ботаничка градина (1).jpg|*Alocasia odora* во Ботаничката градина на ПМФ во Скопје.
Податотека:Alocasia odora - Ботаничка градина (2).jpg|*Alocasia odora* во Ботаничката градина на ПМФ во Скопје.
Податотека:Alocasia odora - Ботаничка градина (3).jpg|*Alocasia odora* во Ботаничката градина на ПМФ во Скопје.


## Наводи

Категорија:Флора на Азија
Категорија:Растенија опишани во 1822 година
Категорија:Alocasia
Aechmea fasciata

***Aechmea fasciata*** вид на цветно растение од фамилијата Bromeliaceae. Ова растение е нативно во Бразил. Растението е најпознатиот вид од овој род и често се одгледува како домашно растение во умерените области.

## Опис
Растението расте бавно, достигнувајќи 30-90 см во висина, и ширина до 60 см. Има елипсовидно-овални листови 45-90 см долги и распоредени во базална розета.

## Услови за одгледување
*Aechmea fasciata* бара делумна сенка и добро исцедена почва, но што ја задржува влагата. Може да се одгледува и епифитски, како, на пример, со мов околу неговите корени и парчина од груба кора. Гниењето на коренот може да биде проблем ако почвата е премногу влажна. Ако е засадено во саксии, почвата треба да содржи многу кисела органска материја. Розетата формирана од листовите треба да се чува наполнета со вода. Размножувањето е од странични ластари кои природно се развиваат околу основата на главната розета.

Инсектите и комарците понекогаш се размножуваат во водата што е заробена меѓу лисјата.

## Токсичност
*Aechmea fasciata* е наведена во Базата на податоци за отровни растенија на ФДА во делот за „Растенија со супстанци кои ја иритираат кожата“ и е познато дека предизвикува контактен дермититис, фитофото дерматитис и контактна алергија.

## Сорти

## Галерија

Податотека:Aechmea fasciata - Ботаничка градина Скопје (1).jpg|*Aechmea fasciata* во Ботаничката градина на ПМФ во Скопје.
Податотека:Aechmea fasciata - Ботаничка градина Скопје (2).jpg|Цвет на *Aechmea fasciata* во Ботаничката градина на ПМФ во Скопје.
Податотека:Aechmea fasciata - Ботаничка градина Скопје (3).jpg|Лист на *Aechmea fasciata* во Ботаничката градина на ПМФ во Скопје.


## Наводи

## Надворешни врски

* 
* 

Категорија:Флора на Бразил
Категорија:Таксони именувани од Џон Линдли
Категорија:Таксони именувани од Џон Гилберт Бејкер
Категорија:Собни растенија
Категорија:Епифити
Категорија:Aechmea
Парабола за блудниот син

[мини| [Рембрант, *[[Враќање на блудниот син (Рембрант)|Враќање на блудниот син]]*, 1662 година.]]
**Парабола за блудниот син** (позната и како **парабола за изгубениот син**) — една од најпознатите Исусови параболи. Приказната е за помладиот син кој го зема својот дел од имотот од својот татко и откако сè потрошил живеејќи развратно, се враќа дома покајувајќи се.

Приказната е запишана само во канонското Евангелие по Лука (15:11-32), каде што  ѝ претходат две приказни со слична тема: парабола за загубената овца и парабола за загубената драхма.

## Парабола
Евангелието според Лука ја пренесува следнава Исусова приказна:

## Толкувања
Приказната за изгубениот син е последната од трите приказни за губење и искупување (пронајдена по парабола за изгубената овца и парабола за изгубената драхма), која Исус ја раскажува кога свештениците го обвинуваат дека се дружи со „грешниците“. Со овие приказни, Исус доловува колку Бог му се радува на секој покаен грешник.

Барањето на помалиот син за неговото наследство, додека неговиот татко сѐ уште е жив, е дрско, речиси како да сака татко му да умре. Меѓутоа, кога ќе го добие својот дел, тој нижи неуспех по неуспех и завршува со понижувачка работа во свињарник, завидувајќи им на свињите на нивната храна. По враќањето дома, татко му го поздравува со великодушност многу поголема од онаа што имал право да очекува. Спротивно на тоа, постариот син размислува за поимите „закон, заслуга и награда“, наместо „љубов и милост“, што може да ги претставува фарисејските свештеници кои го критикуваат Исус. Татковата радост поради враќањето на изгубениот син алегорично ја претставува Божјата љубов и Божјата неограничена милост.

Како и во многу други Исусови параболи, личноста за која најмалку се очекувало задобива милост. Приказната завршува малку неизвесно, без да се открие дали навредениот постар син на крајот им се придружил во радоста.

## Наводи

## Надворешни врски

Категорија:Исусови параболи
Категорија:Евангелие според Лука
Begonia bowerae

***Begonia bowerae***, наречена и **трепчеста бегонија**, ― вид на цветно растение од фамилијата Begoniaceae, домородно во сојузните држави Оахака и Чијапас во Мексико. Популарно домашно растение, од кое се достапни голем број на сорти.

## Наводи

Категорија:Растенија опишани во 1950 година
Категорија:Флора на Оахака
Категорија:Флора на Чијапас
Категорија:Собни растенија
Категорија:Бегонија
Категорија:Ендемска флора од Мексико